**Anexa 4 la Ghidul de proprietate intelectuală:**

|  |  |
| --- | --- |
| **Model de**  **ACT ADIȚIONAL NR……………./……………….** | |
| **la Contractul individual de muncă încheiat şi înregistrat sub nr. ................/.......................**  **în registrul general de evidență a salariaţilor** **Art. 1. Părţile actului adiţional:** **Angajator –** **Institutul de Chimie Macromoleculară „Petru Poni”**, cu sediul în Aleea Gr. Ghica Vodă nr. 41 A, cod poștal 700487, judetul Iași, telefon: 0332-880.050, fax: 0232-211.299, e-mail: pponi@icmpp.ro, cod fiscal 4541750, reprezentat prin Director dr. Valeria Harabagiu,  **şi** |
| **Salariatul** – ........................................................................., domiciliat în ................................................................................................................, posesor al cărții de identitate seria ................ nr. .........................., eliberată de .................................... la data de ..........................................., C.N.P. ............................................................................., |
| au încheiat prezentul act adiţional la contractul individual de muncă încheiat, în temeiul art. 17 (5), coroborat cu art. 41 (1) din Codul Muncii, după cum urmează: |
| **Art. 2. Începând cu data de …………………, la Litera .... ALTE CLAUZE din contract se adaugă litera ......** cu următorul conţinut:  "**Clauza privind drepturile de proprietate intelectuală**: |
| 1. **Drepturi de Proprietate Intelectuală** înseamnă drepturi la invenţie, drepturi la marcă, drepturi la indicații geografice, drepturi la desene şi modele industriale, drepturi de autor referitoare la software, pe care salariatul le deține singur sau în comun, pe durata în care contractul individual de muncă își produce efectele, care fie (i) privesc, la data nașterii lor, activităţile angajatorului, fie (ii) rezultă din orice activitate prestată pentru angajator de către salariat. |
| 2. **Invenții și Modele de Utilitate.** În conformitate cu Legea nr. 64/1991 privind brevetele de invenție, orice invenție are ca obiect un produs sau un procedeu, în toate domeniile tehnologice, cu condiția ca aceasta să fie nouă, să implice o activitate inventivă și să fie susceptibilă de aplicabilitate industrială. Potrivit Legii nr. 350/2007 privind modelele de utilitate, modelul de utilitate protejează orice invenție tehnică, cu condiția să fie nouă, să depășească nivelul simplei îndemânări profesionale și să fie susceptibilă de aplicare industrială. |
| Conform Legii nr. 83/2014, invențiile brevetabile și cele protejabile prin modele de utilitate pot fi recunoscute ca invenții de serviciu.Invențiile de serviciu sunt invențiile care îndeplinesc urmatoarele condiții:  a. au rezultat din exercitarea atribuțiilor de serviciu ale salariatului, încredințate în mod expres în cadrul contractului individual de muncă și în fișa postului sau stabilite prin alte acte obligatorii pentru salariat, care prevăd o misiune inventivă; |
| b. s-au obținut pe durata contractului individual de muncă precum și pe o perioadă de maximum 2 ani de la încetarea acestuia, după caz, prin cunoașterea sau utilizarea experienței angajatorului prin folosirea mijloacelor materiale ale angajatorului, ca urmare a pregătirii și formării profesionale dobândite de salariat prin grija și pe cheltuiala angajatorului ori prin utilizarea unor informații rezultate din activitatea angajatorului sau puse la dispoziție de acesta. |
| Angajatorul are competența de a decide cu privire la încadrarea sau nu a unei invenții realizate de salariat în categoria invețiilor de serviciu. |
| Salariatul care creează o invenție are obligația să comunice de îndată angajatorului prezentarea invenției, descriind soluția problemei rezolvate cu date suficient de clare pentru a defini invenția și condițiile în care aceasta a fost creată. Într-un termen de 2 luni de la primirea comunicării salariatului, angajatorul va înștiința salariatul asupra încadrării invenției în categoria invențiilor de serviciu și dacă revendică drepturile asupra acesteia, caz în care drepturile asupra invenției vor aparține în mod exclusiv și în totalitate angajatorului, în temeiul legii, fără vreo altă formalitate prealabilă, în schimbul unei remunerații ce va fi stabilită de Angajator, având în vedere:   * + 1. efectele economice, comerciale și/sau sociale care decurg din exploatarea invenției de către Angajator sau de către terți cu acordul Angajatorului;     2. măsura în care Angajatorul a fost implicat în realizarea invenției, inclusiv resursele puse la dispoziție de acesta Salariatului pentru realizarea acesteia;     3. aportul creativ al Salariatului, când invenția a fost creată de mai mulți inventatori Salariați.   (legea prevede acordarea unei cote de minim 30% din valoarea venitului realizat de angajator pe baza inventiilor pentru invenţiile de serviciu realizate de salariaţi ai angajatorilor persoane de drept public care au în obiectul de activitate cercetarea – dezvoltarea). |
|  |
| Toate celelalte prevederi ale Contractului individual de muncă rămân neschimbate. |
| Prezentul Act Adiţional a fost încheiat în ..... exemplare originale, câte unul pentru fiecare parte. |

**Angajator,**

**Institutul de Chimie Macromoleculară „Petru Poni”**,

Director

........................

dr. Valeria Harabagiu

**Salariat,**

**...................................**

......................................

Data:........................